title: عبد الله باها
text: عبد الله باها (تولد ف 1 يناير 1954 ف إيفران لأطلس الصغير، مات ف 7 دجنبر 2014 ف بوزنيقة) سياسي ؤ موهنديس مغريبي، كان داخل مع لحيزب د لعدالة ؤ تنمية. باها كان عضو ف مجلس نّواب د لمغريب، و كان وزير دولة من 2012 ل 2014، ف حوكومة بنكيران لولا. تخرّج من مدراسة لياڤ لحسن تاني.
  
  لموت ديالو 
  مات عبد الله باها نهار 7 دجنبر 2014 ف كسيدة ديال الطران. على حساب لمصادر، كان باها واقف فوق السكة و كيشوف لبلاصة اللي غرق فيها لبرلماني عبد الله الزايدي، ما فطنش باللي كان طران، حتا ضربو. من مورا التحقيق اللي دارت الدولة، واللي سولات فيه الناس اللي خدامين ف الطران، و دارت فيه تشريح ديال لجتة، كان لخلاصة ديالها هي باللي ما كانتش جريمة، و باللي كانت كسيدة. تا لحزب د لعدالة و التنمية تّافق مع هاد لخلاصة، و قالو باللي هدا "قدر من لأقدار ديال الله".
  
  عيون لكلام 
  
  زيادة 1954
  وفيات 2014
  سياسي مغريبي
  وزير مغريبي
  بيوغرافيا د رجال